UPRAVNI ODJEL ZA POSLOVE ŽUPANA

I ŽUPANIJSKE SKUPŠTINE

KLASA: 112-01/19-01/04

URBROJ: 2125/1-14-19-02

Gospić, 31. listopada 2019. godine

**ŽUPANIJSKA SKUPŠTINA**

- o v d j e -

 **PREDMET:** Prijedlog Odluke o sklapanju sporazuma o preuzimanju državnih službenika i namještenika, pismohrane i druge dokumentacije te opreme i sredstava za rad Ureda državne uprave u Ličko-senjskoj županiji

**PRAVNI TEMELJ:** Zakon o lokalnoj i područnoj (regionalnoj) samoupravi („Narodne novine” br. 33/01, 60/01 – vjerodostojno tumačenje, 129/05, 109/07, 125/08, 150/11, 144/12, 19/13 – pročišćeni tekst, 137/15 – ispravak i 123/17), Zakon o sustavu državne uprave („Narodne novine” br. 66/19), Statut Ličko-senjske županije („Županijski glasnik” br. 11/09, 13/09 - ispravak, 21/09, 9/10, 22/10 - pročišćeni tekst, 4/12, 4/13, 6/13 – pročišćeni tekst, 2/18 i 3/18 - ispravak), Poslovnik Županijske skupštine Ličko-senjske županije („Županijski glasnik” br. 11/09, 4/12, 4/13, 6/13 – pročišćeni tekst, 14/13 i 2/18)

**NADLEŽNOST ZA DONOŠENJE:** Županijska skupština

**PREDLAGATELJ:** Župan

**NOSITELJ IZRADE:** Upravni odjel za poslove Župana i Županijske skupštine

**IZNOS POTREBNIH FINANCIJSKIH SREDSTAVA:** Za provođenje ove Odluke osiguravaju se financijska sredstva u Proračunu Županije prijenosom sredstava iz Državnog proračuna

**OBRAZLOŽENJE:**

NoviZakona o sustavu državne uprave („NN” br. 66/19) stupio je na snagu 18. srpnja 2019. godine.

 Zakonom je određeno da se pojedini poslovi državne uprave određeni tim Zakonom mogu posebnim zakonom povjeriti jedinicama lokalne i područne (regionalne) samouprave, a da se sredstva za obavljanje povjerenih poslova državne uprave osiguravaju u državnom proračunu.

 Temeljem članka 67. Zakona o sustavu državne propisano je da uredi državne uprave u županijama ustrojeni na temelju ranijeg Zakona o sustavu državne uprave („NN” br. 150/11, 12/13 - Odluka Ustavnog suda Republike Hrvatske, 93/16 i 104/16) nastavljaju s radom do stupanja na snagu posebnih zakona kojima će se pojedini poslovi državne uprave iz nadležnosti ureda državne uprave povjeriti županijama te da županije, razmjerno povjerenim poslovima, preuzimaju državne službenike, uključujući predstojnike, namještenike, pismohranu i drugu dokumentaciju te opremu i sredstva za rad mjesno nadležnih ureda državne uprave.

 Državni službenici i namještenici nastavljaju obavljati poslove na kojima su zatečeni te imaju pravo na plaću prema dosadašnjim rješenjima odnosno ugovorima o radu do donošenja rješenja o rasporedu na odgovarajuća radna mjesta u upravnim tijelima županija.

 Radi usklađivanja zakona sa novim Zakonom o sustavu državne uprave, promijenjeni su zakoni kojima je propisana svarna nadležnost ureda državne uprave u županijama za obavljanje poslova državne uprave, kojima se poslovi državne uprave povjeravaju nadležnim upravnim tijelima u županijama i stupaju na snagu 1. siječnja 2020. godine.

 Sukladno uputama Ministarstva uprave, ukazano je nužnost poduzimanja svih potrebnih radnji radi kontinuiteta u obavljanju povjerenih poslova državne uprave.

 Sukladno tome, dostavljen je nacrt Odluke koju donosi predstavničko tijelo u skladu s člankom 35. i 48. Zakona o lokalnoj i područnoj (regionalnoj) samoupravi, statutom i poslovnikom skupštine kojim se uređuju ovlasti predstavničkog tijela, a u sezi s člankom 67. Zakon o sustavu državne uprave te je istom utvrđena ovlast župana na sklapanje sporazuma o preuzimanju državnih službenika i namještenika, pismohrane i druge dokumentacije te opreme i sredstava za rad Ureda državne uprave u Ličko-senjskoj županiji.

 Sukladno tome, Nacrt Odluke dostavlja se Županijskoj skupštini na raspravu i donošenje.

**p.o. P R O Č E L N I C A**

 Jadranka Pejnović, prof. biologije

ŽUPANIJSKA SKUPŠTINA

KLASA:

URBROJ:

Gospić, \_\_\_\_\_\_\_\_\_\_\_\_\_\_\_\_\_ 2019. godine

 Na temelju članka 35. i članka 48. stavka 2. Zakona o lokalnoj i područnoj (regionalnoj) samoupravi („Narodne novine” br. 33/01, 60/01 – vjerodostojno tumačenje, 129/05, 109/07, 125/08, 150/11, 144/12, 19/13 – pročišćeni tekst, 137/15 – ispravak i 123/17), članka 19. i 84. Statuta Ličko-senjske županije („Županijski glasnik” br. 11/09, 13/09 – ispravak, 21/09, 9/10, 22/10 – p.t., 4/12, 4/13 i 6/13 – p.t., 2/18 i 3/18 - ispravak), članka 68. i 84. Poslovnika Županijske skupštine Ličko-senjske županije („Županijski glasnik” br. 11/09, 4/12, 4/13, 6/13 – pročišćeni tekst, 14/13 i 2/18), a u vezi s člankom 67. Zakona o sustavu državne uprave („Narodne novine” br. 66/19), Županijska skupština Ličko-senjske županije na \_\_\_\_. sjednici održanoj \_\_\_\_\_\_\_\_\_\_\_ 2019. godine, donijela je

**O D L U K U**

**o sklapanju sporazuma o preuzimanju državnih službenika i namještenika, pismohrane i druge dokumentacije te opreme i sredstava za rad Ureda državne uprave u Ličko-senjskoj županiji**

**Članak 1.**

 Ovom Odlukom utvrđuje se da Ličko-senjska županija (dalje u tekstu: Županija), sukladno članku 67. stavku 2. Zakona o sustavu državne uprave, razmjerno povjerenim poslovima, preuzima državne službenike, uključujući predstojnike, namještenike, pismohranu i drugu dokumentaciju te opremu i sredstva za rad Ureda državne uprave u Ličko-senjskoj županiji (dalje u tekstu: Ured).

**Članak 2.**

 Župan Ličko-senjske županije mr. Darko Milinović, dr. med., ovlašćuje se za sklapanje sporazuma iz članka 1. ove Odluke.

**Članak 3.**

 Sporazumu iz članka 2. ove Odluke prileže i čine njegov sastavni dio sljedeći prilozi:

* Prilog 1. – Popis državnih službenika i namještenika Ureda koje preuzima Županija,
* Prilog 2. – Popis poslovnih prostora koje koristi Ured,
* Prilog 3. – Popis uredskog namještaja i opreme te ostale dugotrajne imovine (osim poslovnih prostora, zemljišta i službenih vozila),
* Prilog 4. – Popis službenih vozila,
* Prilog 5. – Popis aplikativnih rješenja,
* Prilog 6. – Popis upravnih i neupravnih predmeta te druge dokumentacije,
* Prilog 7. – Popis sklopljenih ugovora,
* Prilog 8. – Financijska sredstva za trogodišnje razdoblje.

**Članak 4.**

 Ova Odluka stupa na snagu prvog dana od dana objave u „Županijskom glasniku” Ličko-senjske županije.

 **P R E D S J E D N I K**

 Marijan Kustić